Tekniker til ejendomsdrift og vedligehold i Københavns Ejendomme og Indkøb, SUF, SOF, TMF, BIF, EB og Helpdesk | Ofir.dk
Har du byggetekniske evner og kan løse opgaver indenfor drift og vedligehold af bygninger – så er du måske en af vores nye teknikere?
Som vores nye kollega bliver du en del af Center for Kundeservice. Her tager vi imod henvendelser om skader og driftsforstyrrelser i kommunens bygningsmasse. Samlet set drejer det sig om ca. 2,6 mio. m2, hvoraf det meste ligger i København. Du skal med andre ord drifte og vedligeholde en af Danmarks største ejendomsporteføljer.
Din primære opgave bliver at bestille eksterne håndværkere eller serviceteknikere via kommunens rammeaftaler og koordinere hele sagsforløbet med kunden. Dit mål er at give kunden en god serviceoplevelse og sørge for, at håndværkerne udfører et ordentligt stykke arbejde til den aftalte tid, kvalitet og pris.
Dine arbejdsopgaver kan derudover omfatte:
Bemanding af vagttelefon og håndtering af akutte sager, der meldes ind i kommunens sagssystem (helpdesk)
Projektledelse på dine sager og deltagelse i tværgående projekter
Besigtigelse af skader og vurderingen af opgavernes omfang og kompleksitet
Leverandørstyring af eksterne leverandører
Kvalitetssikring af de udførte opgaver
Lovliggørelse af lejemål
Økonomistyring af sagerne
Deltage i store sager om nybyggeri og helhedsrenoveringer (fra byggeri til drift)
Ind- og fraflytningssyn på vores lejemål
Ad-hoc opgaver fra enheder i Københavns Ejendomme og Indkøb eller tværgående projekter
besidder den rette tekniske viden og har relevant erfaring fra byggebranchen
er god til at kommunikere og koordinere med kunderne, så de er fuldt informeret om, hvad vi laver på deres ejendom – og hvornår
er god til at forventningsafstemme med kunder og leverandører, så vi undgår misforståelser og ubehagelige overraskelser
kan formulere dig klart og forståeligt både på skrift og i tale
du kan bevare overblikket og holde fokus på kunderne, selvom du har mange sager
du trives med en travl hverdag i et dynamisk arbejdsmiljø, hvor hver dag er forskellig fra den forrige
du har en uddannelsesmæssig baggrund som f.eks. bygningskonstruktør, ingeniør, maskinmester eller håndværker
stort ansvar og mulighed for selv at tilrettelægge, hvordan du løser dine opgaver
tværfaglige fællesskaber med fx økonomi, ejendomsadministrationen og juristerne
Vi arbejder i storrumskontor, hvilket skaber et energisk arbejdsmiljø og bidrager til vidensdelingen.
Løn- og ansættelsesvilkår er i henhold til gældende overenskomst med Københavns Kommune og principperne i Ny Løn. Arbejdstiden er 37 timer ugentligt med flekstidsordning. Forventet tiltrædelsesdato er den 1. januar 2021 eller hurtigst muligt.
Du ansættes i Økonomiforvaltningen, Københavns Ejendomme og Indkøb, Center for Kundeservice og vil referere til kundechefen.
Københavns Ejendomme og Indkøb har til huse på Borups Alle, 2400 København NV – tæt på offentlig transport.
Du kan få yderligere oplysninger hos kundechef Lars Elisiussen på 2154 3394 eller tekniker Mads Lebech på 4046 5357.
Vedhæft en motiveret ansøgning og CV og søg via nedenstående link senest søndag den 22. november 2020